Saak van Warrenton-skoolwerker wat glo verkrag, uitgestelDie werknemer by ŉ laerskool in Warrenton, wat daarvan verdink word dat hy verlede week ŉ seuntjie by die skool verkrag het, het vandag weer in die landdroshof in die dorp verskyn. Die saak is egter weer tot 2 September uitgestel, wanneer die beskuldigde moontlik vir borg sal aansoek doen. Luit. Olebogeng Twana, woordvoerder van die polisie, het vroeër gesê die beskuldigde het glo verlede Maandag ŉ 7-jarige seuntjie in ŉ badkamer by die skool verkrag. Die man is daardie Donderdag in hegtenis geneem nadat die seuntjie aan sy ma gesê het hy is verkrag.